# Baseball

Batter, Catcher und Umpire
Pitcher bim Wärfe
Catcher und Löifer
Baseballstadion. In dr Middi vom *Diamond* (s viereggige *Infield*) stoot dr *Pitcher*, wisawii am Egge vom Diamond dr *Batter* uf dr *Home Plate*
**Baseball** (amerikanische Schlagball) isch e Mannschaftssportart und Ballsportart us Amerika. Er isch e chli uf dr ganze Wält verbräitet, aber bsundrigs populär immer no in de USA, in Mexiko, Kuba und Japan.

## Spiilreegle

Es spiile zwäi Mannschafte mit je nüün Spiiler gegenenander und die Mannschaft gwünnt, wo mit *Runs* (Umrundige) mee Pünkt macht. E Mätsch isch nüün *Innings* (Durchgäng) lang. Jedes *Inning* foot drmit aa, ass d Mannschaft vo Uswärts *Offense* spiilt, das häisst si het s Schlagrächt und iiri *Batter* brobiere äine noch em andere mit em *bat* d Balle z schloo, wo dr *Pitcher* vo dr *Defense* wirft. Wenn dr *Batter* d Balle schloot und die im *Fair Territory* blibt, chan er vo dr *Home Plate* us mit sim *Run* afo, won er drbii über die drei *Bases* wider zur *Home Plate* chunnt. D Spiiler vo dr andere Mannschaft, wo in dr *Defense* isch, brobiere d Balle abzfange und mit ere Spiiler vo dr *Offense*, wo nid *safe* si, das häisst uf ere *base* stöön, z berüere, und eso z diskwalifiziere und sä zrugg uf d Bank z schigge. Wenn e *Runner* e ganzi Runde dräit, zellt das as äi Punkt. Wenn drei Spiiler vo dr *Offense* diskwalifiziert (für *out* erkläärt) worde si, wäggsle d Mannschafte iiri Blätz und die zwäite Helfti vom *Inning* foot aa, wo d Häimmannschaft *Offense* spiilt, bis drei vo iire Spiiler *out* si. Das goot eso nüün *Innings* lang.

D Reegle si aber no vil komplizierter ass das, wo do beschriibe isch.

## Litratuur

* Christian Posny, Sven Müncheberg: *Regelheft Baseball – Revidiert 2007*. Deutscher Baseball und Softball Verband e. V. (Hrsg.). 6. überarb. Auflage. Meyer & Meyer, Aachen 2008, ISBN 978-3-89899-365-4.
* Bernhard Schmeilzl, Bill Church: *Baseballtraining*. Meyer & Meyer, Aachen 1995, ISBN 3-89124-236-0
* H.A. Dorfman, Karl Kuehl: *The Mental Game of Baseball*. Diamond Communications, South Bend IN, ISBN 0-912083-32-8
* Jim Bouton: *Ball Four*. Macmillan Books, New York NY 1981, ISBN 0-02-030665-2
* Georg Bull, Sven Huhnholz: *Baseball*. Hofmann, Schorndorf 2006, ISBN 3-7780-0231-7
* Göran Fiedler: *Baseball für Fußballfans*. BOD, Norderstedt 2013, ISBN 978-3-8448-1535-1

## Weblingg

 **Commons: Baseball** – Sammlig vo Multimediadateie
* Major League Baseball (Website vo de amerikanische Profiliga)
* IBAF – International Baseball Federation (Website vom Internazionale Baseballverband)
* CEB – Confederation of European Baseball (Website vom Öiropäische Baseballverband)
* DBV – Deutscher Baseball- und Softball-Verband
* ABF – Austrian Baseball Federation
* SBSV – Schweizerischer Baseball- und Softball-Verband
* KBO – Korea Baseball Organization (Website vom koreanische Baseball-Verband, änglisch)
* NBP – Nippon Professional Baseball (Website vom japanische Baseball-Verband, änglisch)
* Baseballreegle (PDF) NASN (änglisch)

|  |  |
| --- | --- |
|  | Dä Artikel basiert uff ere fräie Übersetzig vum Artikel „Baseball“ vu de dütsche Wikipedia. E Liste vu de Autore un Versione isch do z finde. |